Arundhati Roy
Arundhati Roy Res apud Vicidata repertae: Nativitas: 24 Novembris 1961; Shillong Patria: India Familia Genitores: ; Mary Roy Coniunx: Pradip Krishen Suzanna Arundhati Roy (nata in urbe Shillong civitatis Meghalaya die 24 Novembris 1961) est scriptrix et politica Indiae. Patre Bengalico et Hinduico, matre Malabarica Christiana moxque divortio a patre separata, Arundhati Roy in Malabaria et Coromandela apud scholas Anglicas educata est, videlicet scholam Corporis Christi, a matre sua Koṭṭāyamae conditam, et scholam Lawrence Utacamundi. Alumna est insuper Scholae Designationis et Architecturae Dellianae. Anno 1997 gratia operis The God of Small Things Praemio Man Booker mythistoriis dicato laureata est. Pacifista, iurum humanorum defensor et oecologista est quae se globalizationi, imperialismo et bello Iracensi opponit.